I 1875 vedtok Romsdal Indremisjon å be Indremisjonen om å få Svendsen til å virke i Romsdal og han begynte tidlig på året 1875. Svendsen ble slik den første lekmann som fikk kall fra Indremisjonen. Han kom fra Fosnavåg til Molde og bosatte seg så i Bolsøy nær Molde hvor han bodde i 10 år. Han holdt møter på Sotnak i Bolsøy og folk gikk 3-4 mil fra Molde til samlingene. De første årene besøkte han særlig de indre bygdene. Blant bibelbudene regnes han for å være den som var til størst velsignelse innen Romsdal Indremisjon.